**Психологиялық қызметтің талдауы**  **Мектептің психологиялық қызметінің мәселесі: «**Ата-аналардың, оқушылардың, мұғалімдердің психологиялық құзыреттілігін дамыту қазіргі білім берудегі оқу–тәрбие процесінің тиімділігін арттырудың негізі ретінде». Ерекше білім алатын оқушыларды даму мүмкіншілігін ескере отырып, ортаға бейімдеу.

**Мектептің психологиялық-педагогикалық қызметінің мақсаты:** оқушылардың психологиялық денсаулығын сақтау, қолайлы әлеуметтік-психологиялық жағдай жасау және білім беру үдерісіне қатысушыларға психологиялық қолдау көрсету.

**Міндеті:**

1.Оқушының жеке психологиялық ерекшеліктерін айқындау.

2.Психологиялық күйі, балалардың психикалық денсаулығын қорғау.

3.Оқушылар бойындағы танымдық қызығушылығын арттыру.

4.Оқушылардың өзін-өзі анықтауында, мамандық таңдау барысында бағыт-бағдар беру.

5.Оқушылардың қалыптасу барысында психологиялық сүйемелдеу.

6.Ата-аналар мен мұғалімдерге психологиялық проблемаларды шешуде кеңес беру т.б.

7. Оқушылардың шығармашылық қабілеттерін айқындау,дамыту.

**Психологиялық қызмет төмендегі бағыттар бойынша жұмыс істейді.**

1. Психологиялық диагностика.

2. Түзету-дамыту жұмыстары.

3. Психологиялық кеңес беру.

4. Психологиялық ағарту-профилактикалық.

5. Әлеуметтік-диспетчерлік жұмыс

Осы аталған жұмыстарды атқару үшін психологиялық қызмет өз кезеңінде оқушылармен жұмыс барысында төмендегідей әдістемелерді қолданып келеді.

**Әдістер:**

1.Психодиагностикалық әдістер: бірінші сынып оқушыларының мектепке бейімделу кезеңінде ең бірінші мектепке даярлық денгейін айқындау мақсатында Н.Семаго тесті, сынып оқушылар арасында психомотрикасын дамыту жаттығулары жүргізілді. Танымдығын анықтау мақсатында 5 түрлі тапсырмадан тұратын сауалнамалар, түрлі ойын-жаттығулар орындалды.

2. Танымдық үрдістерін айқындау, дамыту жаттығулары;

3. Психологиялық тренинг әдістері: әртүрлі мәселелерді талдау; талқылау; нақты жағдайларға қатысты талдау әдістері; аутогендік жаттығулар, эбру, арт терапия элменттері, құм терапиясы, ертегі терапиясы.

4. Ата-аналармен, педагогтармен жұмыс барысында мета карталары, маска техникалары қолданылды.

**Зерттеу нәтижелері**

Қыркүйек айында ерекше білім алатын және үйден оқытылатын оқушылардың тізімі жасалып, әр оқушыға жеке жоспар құрылды.

|  |  |  |  |  |  |
| --- | --- | --- | --- | --- | --- |
| **2019-2020** | | **2020-2021** | | **2021-2022** | |
| Ерекше білім алатын  (инклюзия) оқушылар саны | 8 | Ерекше білім алатын  (инклюзия) оқушылар саны | 10 | Ерекше білім алатын  (инклюзия) оқушылар саны | 16 |
| Үйден оқитын оқушылар саны | 2 | Үйден оқитын оқушылар саны | 5 | Үйден оқитын оқушылар саны | 4 |

Мектепішілік тізімде, тәуекел топ оқушыларының тізімі жасалды.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Жылы | ***2019-2020*** | | | ***2020-2021*** | | | ***2021-2022*** | | |
| Қалалық ішкі істер бөлімінің есебінде тұрған оқушылар саны | Мектепішілік есепте тұрған оқушылар саны | «Тәукел» тобында есебінде тұрған оқушылар саны | Қалалық ішкі істер бөлімінің есебінде тұрған оқушылар саны | Мектепішілік есепте тұрған оқушылар саны | «Тәукел» тобында есебінде тұрған оқушылар саны | Қалалық ішкі істер бөлімінің есебінде тұрған оқушылар саны | Мектепішілік есепте тұрған оқушылар саны | «Тәукел» тобында есебінде тұрған оқушылар саны |
| жылдың басы | 1 | 3 | 2 | - | 1 |  | 1 | 1 | 6 |
| жылдың аяғы | 1 |  | 2 |  | 4 |  | 1 | 1 | 6 |

**Диагностикалық бағыт.** Қыркүйек айында бірінші сынып оқушыларының мектепке бейімделу кезеңінде ең бірінші мектепке бейімделу денгейін айқындау мақсатында Н.Семаго әдісі бойынша тест алынды. Тест 6 тапсырмадан тұрады: бірінші тапсырма –өрнекті жалғастыру, екіншісі – санау және салыстыру, үшіншісі – сөз құрастыру, төртіншісі- нүктелерді көшіру, бесіншісі- сөйлемді көшіріп жазу, алтыншысы - қандайда бір ер адамның суретін салу.

|  |  |  |  |  |
| --- | --- | --- | --- | --- |
| Класс | Оқушы саны | Жоғары | Орта | Төмен |
| 1 «А» | 28 | 14 | 12 | 2 |
| 1 «Ә» | 28 | 11 | 7 | 0 |
| 1 «Б» | 25 | 19 | 5 | 1 |
| 1 «В» | 26 | 13 | 12 | 1 |
| 1 «Г» | 27 | 13 | 13 | 1 |
| 1 «Д» | 27 | 9 | 16 | 2 |
| Барлығы | 161 | 79 (49%) | 65 (40%) | 7 (4%) |

Сауалнамадан бас тартқан 1 «Ә» класы бойынша: 10 оқушы- (7%) құрайды.  
Ерекше білімді қажет ететін оқушы саны: 1 (төмен көрсеткіш көрсетті)

Оқушылардың оқу мативациясын анықтау мақсатында 10 «А», «Ә», 5 «А», «Ә», «Б»,   
«В», «Г» сынып оқушыларынан Лусканова әдістемесі, баланың оқудың басында және ортаға көшу кезінде бейімделудің табысын бағалау мақсатында 5 сынып оқушыларынан П.Л.Пономаренконың «Ағаш үстіндегі адам» проективті әдіснамасы алынды. Нәтижесі төмендегідей:

|  |  |  |  |  |  |
| --- | --- | --- | --- | --- | --- |
| Класс | Оқушы саны | Бейімделуі жақсы | Ортаңғы норма | Ішкі мотивация | Дизадаптация |
| 5«А» | 24 | 9 | 8 | 6 | 1 |
| 5 «Ә» | 25 | 11 | 8 | 5 | 1 |
| 5 «Б» | 24 | 5 | 9 | 6 | 4 |
| 5 «В» | 23 | 14 | 8 | 1 | 0 |
| 5 «Г» | 24 | 8 | 8 | 4 | 4 |
| Барлығы | 120 | 47 (39%) | 41 (34%) | 22 (18%) | 10 (9%) |

|  |  |  |  |  |  |
| --- | --- | --- | --- | --- | --- |
| Класс | Оқушы саны | Бейімделуі жақсы | Ортаңғы норма | Ішкі мотивациясы | Дизадаптация |
| 10 «А» | 31 | 0 | 16 | 10 | 5 |
| 10 «Ә» | 28 | 0 | 7 | 14 | 7 |
| Барлығы | 59 | 0 | 23 (39%) | 24 (41%) | 12 (20%) |

Қазан айында оқушылардың бойындағы депрессия, мазасыздық, стресс деңгейін анықтау 8-11 сынып аралығында «ДАСС» сауалнамасы алынды. Жоғары мазасыздық, стресс, депрессия шыққан балаларды жартылай сұхбатқа шақырылды. Нәтижесінде 6 оқушыдан жоғары деңгейі анықталып тәуекел тобына тіркелді.

|  |  |  |  |
| --- | --- | --- | --- |
| № | Класс | Қатысқан оқушы саны | Анықталған оқушы саны |
| 1 | 8-11 | 289 | 6 |

Қараша айында 6 «А», «Ә», «Б», «В», «Г» сынып оқушыларынан темперамент зерттеу (Айзенк) диагностикасы, 8 «А», «Ә», «Б», «В» сынып оқушыларынан мектептік ақыл-ой деңгейін анықтау тесті «ШТУР» алынды.  
Желтоқсан айында 9 «А», «Ә», «Б», «В» және 11 «А», «Ә» сынып оқушыларынан Голланд сауалнамасы алынды. Мазасыздықты анықтау мақсатында 6-7 сынып оқушыларына Филипса тестінің модификациясы О.Н.Хмельницкий әдістемесі жүргізілді.

Қаңтар айында 10 «А» , «Ә» сынып оқушыларынан мектептік ақыл-ой деңгейін анықтау тесті «ШТУР» алынды. Біліктілікті зерттеу (Э.Ф.Замбацавичене әдістемесі) танымдық процестерді зерттеу (көріп және естіп есте сақтау, зейін, ойлау) алынды.   
Ақпан айында 8-11 сынып оқушыларынан мазасыздықтарын анықтау мақсатында«Спилберг» сауалнамасы жүргізілді. Жоғары мазасыздық шыққан балаларды жартылай сұхбатқа шақырылды. Нәтижесінде тәуекел тобында есепте тұрған 2 оқушыдан жоғары деңгейі анықталды. 10 «А» , «Ә» сынып оқушылар арасында «Болашақта мен...» эссе алынды. 3 сынып оқушыларынан танымдық процестері анықталды.   
Наурыз айында мазасыздығы жоғары анықталған оқушылардан Личко тесті (МПДО) қолданылды.

Қаңтар-ақпан айларында 3-4 класс оқушыларының таным үдерісі зерттелініп, қорытындысы класс жетекшілерімен таныстырылып, ұсыныс жазылды.

3-4 класс оқушыларының таным процесін зерттеу қорытындысы

|  |  |  |
| --- | --- | --- |
| Класс | Есте сақтау | Ойлау |
| 3 класс | жоғары – 31%  орта – 60%  төмен – 9% | жоғары – 36%  орта – 58%  төмен – 6% |
| 4 класс | жоғары – 23%  орта – 72%  төмен –5% | жоғары –32 %  орта – 66%  төмен – 2% |

9 -11 класс оқушыларынан алынған Д.Голландтың тұлғалық типтерін анықтау тестінің қорытындысы бойынша Реалистік тип -19, тапқыр тип-24, әлеуметтік тип-29, конвенциялды тип-8, Интеллектуалдық тип-12, әртістік тип-14.

Оқушылардың **ҰБТ**-ке дайындығы және кәсіптік бағдар бойынша білім алушылар арасында кездесетін келеңсіздіктердің алдын-алу және де қолдау көмек көрсету мақсатында 9-11 класс оқушыларына «Жетістікке бағыттау», «Емтихан» психологиялық ойын, «Армандар картасы» атты психокоррекциялық жұмыстар, «Мамандықты дұрыс таңдау- табысты өмірдің кілті», «ҰБТ-ға дайындық барысында ата-ана рөлі» ағарту –профилактикалық, «Болашақта мен...» диагностикалық жұмыстар, оқушылармен есте сақтауын, өзін-өзі бағалауын жеке сенімділіктерін арттыруға, стресс жағдайынан арылу бағытында «Өрмекші торы», «Атом молекула» коррекция жұмыстары мақсаты, жағымды ахуал енгізіп, өздеріне деген сенімділігін орнату. Сонымен қатар оқушыларға МАК әдісі қолданылды, ол арқылы оқушылардың өздерін ашуға, дамытуға, ойларын анық жетуге көмектесті. «Мамандықты қалай таңдасам екен? Бұл жөнінде не білуім керек?» тақырыптарында видеоролик, тест жұмыстары және стрестік жағдайдан арылу күн тәртібін реттеу тақырыптарында кеңестер берілді. Оқушыларға уақытты үнемдеудің түрлі тәсілдері ұсынылып отырылды.

2021- 2022 оқу жылы бойынша **тәуекел тобындағы және мектепішілік есепте тұрған** оқушыларды тіркеп мінездеме толтырылып, әр оқушыға жеке жоспар құрылды, анкеталар, сызба –карта, бақылау картасын жасай отырып балалармен тығыз жұмыстар жасалынды. Жалпы мектеп оқушыларынан және мектепішілік есепте тұрған оқушыларынан темперамент типі, социометрия әдістемесі, «Аяқталмаған сойлем», агрессиясын анықтау мақсатында «Басса –Дарки», «Болашақта мен...» эссе, мазасыздықтарын анықтау мақсатында «Спилберг-Ханин» тақырыбында диагностикалық жұмыстар, «Жетістікке бірге», «Жіптік тренингі», «Көңіл күйіңді жақсарт» коррекциялық жұмыстар, «Мандала» арттерапиясы жұмыстар жүргізілді, оқушылар әуезді, ырғақты әуен ақылы миын тынышталдыру, жағымды күйде болып сурет арқылы қиялын дамыту, «Зиянды заттардың алу», «Стресс, депрессия, туралы түсінік» ағартушылық жұмыстар, «Жыныстық жетілу» әлеуметтік диспетчерлік бағытта жұмыстар жүргізілді.

Мектеп **діни** орамал (хиджаб) киетін, жұма намазға баратын және бес уақыт намаз оқитын оқушылар мен қызметкерлерді анықтау мақсатында жұмыстар жүргізіліп, нәтижесінде өзге киім киетін немес намаз оқитындардың жоқтығы анықталды. Дегенмен ата-аналары намаз оқитын, діни отбасында тәрбиеленетін 5 оқушы анықталып, тізімге алынды. Олардың отбасының әлеуметтік жағдайы, ұстанатын діни бағыты, дінге қай уақыттан бастап оқитындығы ақпарат жиналынды, қызығушылығы мен қабілетіне қарай үйірмелерге тартылды. Қазан айында теолог маманының қатысуымен мектебімізде ата-аналармен кездесуі өтті.

**Дарынды** оқушылардан бастауыш сынып оқушыларынан психомоториканы дамыту жұмыстары логикалық ойлаулары, «Неден жасалған», «Мамандық анықтау», «Қарама-қарсы», «Ассоциация», «Танып білеміз» атты дамыту жұмыстары,сауалнама, тесттер алынды. Қабілеттілін анықтау, ақыл-ой деңгейін анықтау мақсатында 8-10 сынып оқушыларынан ШТУР әдістемесі алынды. Өзара қарым-қатынасын нығайту, танымдық қабілетін дамыту және пәнге қызығушылығын арттыру мақсатында түрлі ойындар, тренингтер өткізілді.

2021-2022 оқу жылында **«Сенім жәшігі**» және **«Сенім телефоны»** жұмыс жасады. Сенім телефонының номері: 8(7132) 74-91-23 Сенім телефоны бойынша 4 сұрақ байланысқа келіп түсті. Келген қоңырауларға уақытында сұрақтарына жауап беріліп, хаттамалары толтырылды, журналға тіркелді. «Сенім жәшігі» бойынша 2 хат келіп түсті. Хаттың мазмұны ашылып уақытында жауап берілді, журналға тіркелді. Оқу жылының басында 1-11 класс оқушыларына «Сенім жәшігі» мен «Сенім телефоны»- ның жұмыс жасайтындығының оның маңыздылығымен қажетті кезде әрқашан хабарласып немесе хат жазып (жасырын түрдеде болады) хабар қалдыруларының болатындығы айтылды.   
**Инклюзивті білім беру** бойынша мектепте 16 оқушы білім алуда. Үйден оқытылатын оқушы саны-4. Қараша айында педконсилиум ұйымдастырылып 4 е класс оқушысы Данабай Нұрғиса және 4 д сынып оқушысы Дүйсенбаева Бейбарыс Қалалық психологиялық- медициналық- педагогикалық консультацияның шешімі бойынша инклюивті білім алуға ұсынылды. Оқушыларға жоспарға сәйкес танымдық қызметті түзету- дамытуына арналған, ұсақ моториканы, қолдың көру- қимыл үйлесімділігін және зейінді дамытатын ойындар, сенсориканы дамытатын ойындар, есте сақтау, ойлау және елестету элементтерін дамытатын ойындар, есту арқылы қабылдау қабілетін дамытатын, тактильді- қимылдық қабылдауды, логикалық ойлау элементтерін дамытуға арналған жаттығулармен тапсырмалар орындалды.

*А****ғартушылық жұмыстар бойынша: :*** Қазан айында Жасөспірімдер арасында құқықбұзушылықың алдын-алу бойынша мектеп инспекторымен бірлесе оқушыларға түсіндірме жұмыстары жүргізілді. 8-11класс қыз балаларына «Ерте жүктіліктің зардабы» тақырыбында дәріс оқылды, «Буллинг және кибербуллингтен қорғану» тақырыбында 6,7,8 сынып оқушыларына түсіндіру жұмысы және де Дін істері басқармасының теолог маманының қатысуымен «Рухани тәрбиенің бастауы» атты ата-аналармен кездесуі өтті. Қараша айында ЗУМ платформасы арқылы «Бірінші класс оқушыларының мектеп үрдісіне бейімделуінің психологиялық ерекшеліктері» тақырыбында дәріс оқылды. 5-ші класс оқушыларының ата-аналарына орта буынға бейімделу деңгейін анықтау, мәселенің шешімі мен профилактикасы бойынша ақпарат берілді. Зиянды заттардың алдын-алу мақсатында 8-11 сынып оқушыларына дәріс оқылды. Адам ағзасына келтіретін зияны мен кесірі туралы мәлімет берілді. Желтоқсан айында Стресс, депрессия туралы түсінік берілді. Қаңтар айында ЗУМ платформасы арқылы ҰБТ-ға дайындық барысында ата-ана рөлі тақырыбында 11 сынып оқушыларынығ ата-аналарына балаларын қалай қолдау көрсету керектігі жайында ақпарат берілді. Ақпан айында 7-8 класс оқушыларының ата-аналарына ЗУМ платформасы арқылы «Жасөспірімдер ортасында дивианттық мінез-құлық пен құқық бұзушылықтардың алдын-алу» тақырыбында жиналыс өткізілді. Наурыз айында 66mektep\_psychology инстаграм парақшасы арқылы «**Балалар арасында жыныстық қол сұғылмаушылық пен зорлық-зомбылықтың алдын алу» тақырыбында жиналыс өтті.** Мақсаты: Зорлық -зомбылық туралы мағлұмат беру, адамның ең жаман қасиеті екенін айту. Адамның ең басты құндылығы оның бостандығы, олай болса педагог-психологтарға адамзаттық құқықтарымен бас бостандықтарын қорғауы туралы түсіндіру. Зорлық -зомбылық адам ағзасына тікелей әсер ететінін түсіндіру. Оқушыларымызды жаман әдеттерден бойларын аулақ ұстатып, ондай әрекеттерге бармауға тәрбиелеу, адамгершілігі мол саналы азамат болып өсуіне ықпал жасау. Сәуір айында «Отбасындағы баланың психологиялық қауіпсіздігі» тақырыбында жиналыс өткізілді. Мақсаты: Отбасындағы баланың психологиялық қауіпсіздігін қамтамассыз етуге ықпал ету. Мамыр айында «Балаға қатыгез қарым-қатынас салдары» тақырыбында жалпы ата-аналар жиналысы өткізілді.

***Әлеуметтік диспетчерлік жұмыс.***

2021- 2022 оқу жылы бойынша ата-аналармен қазан айында теолог маманымен кездесуі өтті. Қазан айында жоспардан тыс 8-11 сынып қыз балаларына ГП №3 гинеколог маманы Айдар Л.А «Ерте жүктілік» тақырыбында дәріс өткізді. Жоспарға сәйкес ақпан айында мектеп қыз балаларына және ұл балаларына бөлек «Жыныстық жетілу» тақырыбында гинеколог мамандары: Тілеумағанбетова А.Т, Маратов Ж.Ж түсіндірме жұмыстарын жүргізді. Мақсаты: Қыз балаларға және ұл балаларға жыныстық жетілу ұғымдарын түсіндіру, ерте жастағы жүктіліктің алдын-алу. Бірнеше оқу орындарынан кәсіби бағдар бойынша 9-11 сынып оқушыларына насихаттау жұмыстары жүргізілді. Мақсаты: Оқушыларды университеттегі, колледждердің мамандықтарымен жақын таныстыру. ***Педагог кадрлармен жұмыс.***

2021-2022 жылында 1 а,ә,б,в,г,д класс оқушыларының мектепке бейімделуіне байланысты класс жетекшілерімен және орта буынға көшуге байланысты 5 а,ә,б,в,г класында сабақ беретін пән мұғалімдерімен, класс жетекшілерімен, кітапханашы, медбике және мектеп

әкімшілігінің қатысуымен педконсилиум өткізілді. Педконсилиум барысы – 3кезеңге бөлініп қаралды:

1.Бірінші кезеңде сынып ұжымын, топтарды зерттеу;  
2.Екінші кезеңде, сынып пен оқушы туралы мағлұматтар жинау жұмыстары жүргізіледі. Бұл үшін сыныптың, ұжымның, топтың және оқушының жеке тұлғасын зерттеуге арналған әдістемелер блогы құрылады;

3.Үшінші кезеңде, топтың зерттеу мен сынып ұжымының және оқушының жеке тұлғасын зерттеу нәтижелері талданады;

Жоспарға сәйкес қазан айынша жас мамандармен «Эмоционалды жану...» тақырыбында тренинг жұмыстары, релаксация жаттығулары жүргізілді. Тренинг барысында жас мамандар алған әсерлерімен, жағымды ойларымен бөлісті.   
1-ші сынып жетекшілеріне «1-ші сынып оқушыларына табысты жағдай жасау» атты тренинг жүргізілді. Қараша айында 5-ші сынып жетекшілері мен пән мұғалімдеріне арналған психологиялық тренинг жүргізілді. Қаңтар айында «Керемет мектеп» атты педагогтарға арналған психологиялық ойын жүргізілді. Жоспарға сәйкес 2021-2022 оқу жылындағы мектеп кадрларының «Ұлттық біліктілікті арттыру тесті» кезінде психологиялық қолдау негізінде тренинг өткізілді. Жұмыс барысында төмендегідей кемшіліктер кездесті: шақырылған ата-аналар уақытылы келмеуі, жиналысқа ата-аналардың қатысымының аздығы.